proxectonos/corpus_dominio_legal_administrativo_tmp huggingface dataset:
ACORDO MARCO PARA A SUBMINISTRACIÓN DE LICENZAS MICROSOFT BAIXO OS ACORDOS OPEN VALUE SUBSCRIPTION GOBIERNO E SCHOOL AGREEMENT
ADMINISTRACIÓN LOCAL — Provincial — Deputación Provincial (Contratos administrativos, 22/07/2015)

O Xunta de Goberno da Deputación de Pontevedra, na súa sesión ordinaria do día 10 de xullo de 2015, aprobou o expediente de contratación do devandito anuncio, coas seguintes especificacións: a) Organismo: Deputación Provincial de Pontevedra b) Dependencia que tramita o expediente: Servizo de Contratación, Facenda e Patrimonio c) Obtención de documentación e información: 1. Dependencia: Servizo de Contratación 2. Enderezo: Avenida de Montero Ríos s/n 3. Localidade e código postal: Pontevedra.36071 4. Teléfono: +34 986 804 101 5. Telefax: +34 986 804 126 6. Correo electrónico: contratacion@depo. es d) Enderezo de Internet do perfil do contratante: https://contrataciondelestado.es/e) Número de expediente: 2015026561 a) Tipo: Servizos suxeito a regulación harmonizada. b) Descrición: Acordo Marco para a subministración de licenzas Microsoft baixo os acordos Open Value Subscription Gobierno e School Agreement c) Prazo de execución: 4 años a contar desde la fecha establecida en el documento de formalización del contrato. a) Tramitación: ordinaria b) Procedemento: aberto c) División en lotes: non d) Criterios de adxudicación. — Prezo unitario das licenzas por tipo de produto, ata un máximo de 100 puntos O orzamento máximo de licitación ascende a cantidade de 706.695,00 €, máis 148.405,95 € do 21% IVE, o que fai un total de 855.100,95 €. a) Provisional: Non se esixe. b) Definitiva: 5% da media anual do prezo estimado para este Acordo Marco (IVE excluído) c) Prazo de garantía mínimo: Non se esixe a) Clasificación: Non b) Solvencia económica, financeira, técnica e profesional: Será o indicado nos pregos que rexen a contratación. c) Outros requisitos específicos: Indícanse nos pregos que rexen a contratación. a) Data límite de presentación: 5 de setembro de 2015 b) Modalidade de presentación: A sinalada non prego de condicións. c) Lugar de presentación: 1) Dependencia: Rexistro Xeral da Deputación de Pontevedra (sedes de Pontevedra e Vigo). 2) Domicilio: Avenida de Montero Ríos s/n (Pontevedra) e rúa O Porto, 3 (Vigo) 3) Localidade e código postal: Pontevedra, 36071 e Vigo, 36201. d) Admisión de variantes: non se admiten. a) Descrición: Pazo da Deputación de Pontevedra. b) Endereito: Avenida de Montero Ríos s/n. c) Localidade: Pontevedra, 36071. d) Data: A apertura da documentación correspondente á valoración de criterios avaliables mediante fórmulas (sobre B) o quinto día hábil seguinte o día en que finalice o prazo sinalado para a presentación de plicas. e) Hora: 10.00 h (sobre B) Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, 16 de xullo de 2015.—A Deputada delegada.—O Secretario.
LICITACION DAS OBRAS URBANIZACIÓN DA RÚA CALVARIO
ADMINISTRACIÓN LOCAL — Municipal — Guarda, A (Contratos administrativos, 14/08/2015)

Aprobado por decreto da Alcaldía de 28 de xullo de 2015 o expediente de contratación, incluídos o pregos de Cláusulas administrativas Particulares-técnicas que rexerán a contratación das obras “Urbanización da rúa Calvario”, se expoñen ó público durante 8 días, contados a partir do seguinte ó da última publicación do presente anuncio no Diario Oficial de Galicia ou no BOP, para que poidan presentarse reclamacións por quen se considere interesado. Simultaneamente anúnciase o concurso, aprazándose a licitación si resultara necesario por formularse reclamacións contra os pregos. Procedemento aberto con varios criterios de adxudicación. Tramitación ordinaria 216.464,57 euros (douscentos dezaseis mil catrocentos sesenta e catro euros con cincuenta e sete céntimos) IVE ENGADIDO Garantía provisional: non se esixe Garantía definitiva: 5% do importa da adxudicación Os licitadores poderán examinar o expediente na Secretaría Xeral do Concello, en horario de luns a venres, de 9 a 14 horas, excepto sábados e festivos e ata o día anterior o do remate do prazo de presentación de proposicións. As proposicións presentaranse no rexistro xeral deste Concello de luns a venres, de 9 a 14 horas, e os sábados de 10 a 13 horas, durante o prazo de 26 días naturais a contar dende o día seguinte ó da publicación do último anuncio no BOP e no DOGA, na forma sinalada nas cláusulas 15 e 16 do Prego de Cláusulas Administrativas particulares. Ás dez horas do sesto día hábil seguinte á finalización do prazo de presentación de ofertas, se procederá pola mesa de contratación, en acto público, á apertura dos sobres B e C. A estes efectos, se tal día fora sábado, o acto terá lugar o día hábil seguinte. Concello da Guarda, Praza do Reló, nº 1 36780 A Guarda Páxina web: www.aguarda.es Tfno.: 986 610000 Fax.: 986610283 Os criterios base para a adxudicación serán os seguintes: Non se esixe clasificación Correrán a cargo do contratista adxudicatario. A Guarda, 31 de xullo de 2015.—O Alcalde, Antonio Lomba Baz.
BAIXAS POR INSCRICIÓN INDEBIDA REFERENTE AOS ESTRANXEIROS CON TARXETA DE RESIDENCIA EXPEDIDA HAI MÁIS DE CINCO ANOS.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 10/09/2015)

Logo das notificacións por correo certificado aos veciños que de seguido se relacionan, con tarxeta de residencia expedida hai máis de cinco anos e que foron devoltas por ausencia ou paradoiro descoñecido, segundo o artigo 72 do Regulamento de poboación e demarcación territorial e o desenvolvemento contido na Resolución de 30 de xaneiro de 2015, do presidente do Instituto Nacional de Estatística e o Director Xeral de Coordinación de Competencias coas Comunidades Autónomas e as Entidades Locais, tramitarase a Baixa de Oficio, polo que se expón no Taboleiro de Edictos do Concello, no Boletín Oficial da Provincia e no Boletín Oficial do Estado durante o prazo de quince días. Pasado o devantido prazo se non se presentan alegacións procederase, despois que o Consello de Empadroamento emita o informe correspondente, a dalos de Baixa por inscrición indebida: Mándao e asínao a alcaldesa en funcións, Dª Cocuta Vilarrubia Brugarolas, en Ponteareas a dezaoito de Agosto de dous mil quince.—A Alcaldesa en funcións, ante min: a Secretaria en funcións, María Pilar Rodríguez Domínguez.
APROBACIÓN DEFINITIVA DO EXPTE NUM.3/2015 DE MODIFICACIÓN DE CRÉDITOS.
ADMINISTRACIÓN LOCAL — Municipal — Forcarei (Presupostos e cadros de persoal, 16/04/2015)

O Concello de Forcarei, en sesión extraordinaria celebrada o día 6 de marzo de 2015, aprobou inicialmente o expediente de Modificación de créditos número 3/2015, financiado con cargo ao remanente líquido de tesourería para gastos xerais, publicándose no B. O. P. número 52, de data 17 de marzo de 2015. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. O citado expediente entrará en vigor unha vez publicada a aprobación definitiva tal e como establece o artigo 169.5 do RDL 2/2004. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Forcarei, 8 de abril de 2015.—A Alcaldesa, Belén Cachafeiro Anta.
CAMBIO CELEBRACIÓN DÍAS DE FEIRA
ADMINISTRACIÓN LOCAL — Municipal — Lalín (Outros documentos, notificacións e informacións públicas, 03/12/2015)

9.9.- Vista a proposta da Alcaldía na que expón que de xeito tradicional en Lalín véñense celebrando as feiras os días 3 e 18 de cada mes. Aqueles meses nos que estes días coincidian en domingo ou festivo, as feiras estanse a celebrar os días 2 ou 19. O Concello aproba a seguinte regulación, sen prexuízo de que, segundo o disposto no artigo 72.1. a) da Lei 13/2010, de 17 de decembro, poida regular dita materia por medio dunha ordenanza. Tendo en conta que o Concello de Lalín non dispón da ordenanza reguladora da venta ambulante e namentres esta non se elabora, a Xunta de Goberno Local por unanimidade dos asistentes acordou: Primeiro.- Que as feiras que teñen lugar os días 3 e 18 de cada mes celebraranse neses mesmos días, independentemente de que sexa domingo ou festivo. Segundo.- O presente acordo terá efectos dende o día 1 de xaneiro de 2016. Terceiro.- Dar a debida difusión ao presente acordo mediante a publicación do mesmo no Boletín Oficial da Provincia e nos medios de maior difusión a nivel local. O que se publica aos efectos oportunos. Lalín, a 23 de novembro de 2015.—O Alcalde, Rafael Cuíña Aparicio.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPEDIENTE DE SUPLEMENTO DE CRÉDITO Nº 5-P/2015
ADMINISTRACIÓN LOCAL — Municipal — Lalín (Presupostos e cadros de persoal, 07/08/2015)

O Pleno da Corporación do Concello de Lalín, en sesión extraordinaria celebrada o día 5 de agosto de 2015, aprobou provisionalmente o expediente de modificación de créditos números 5-P/2015 de Suplemento de Crédito, financiado mediante a baixa de crédito doutra aplicación orzamentaria non comprometidas por un importe total de 30.000,00 €uros De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ó público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 5 de agosto de 2015.—O Alcalde, Rafael L. Cuíña Aparicio.
ACORDO PLENARIO DO 30-07-2015 SOBRE REGULAMENTO ORGÁNICO MUNICIPAL
ADMINISTRACIÓN LOCAL — Municipal — Tui (Outros documentos, notificacións e informacións públicas, 14/08/2015)

En sesión plenaria ordinaria celebrada o 30 de xullo acordouse deixar sen efecto o Regulamento orgánico municipal do concello de Tui, aprobado definitivamente en sesión plenaria ordinaria de 25 de xaneiro de 2012, o que se fai público aos efectos oportunos. En Tui a 4 de agosto de 2015.—O Alcalde, Enrique Cabaleiro González.
DH. V36.48075. SOLICITUDE DO CONCELLO DE COTOBADE PARA AUTORIZACIÓNDE VERTIDO DE AUGAS RESIDUAIS NOS LUGARES DE VALIÑO, CASTRO, BOUZA EQUINTÁN E MALLO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 16/03/2015)

O CONCELLO DE COTOBADE de conformidade co artigo 245 do Regulamento do dominio público hidráulico, solicita autorización de vertido dun caudal de 29.200 m3/ano de augas residuais urbanas depuradas ao río Cabanelas (cunca do río Lérez) procedentes da EDAR de Cabanelas, asentada no lugar de Cabanelas – Viascón (t. m. Cotobade). As augas residuais urbanas procedentes do saneamento dos núcleos de Valiño, Castro, Bouza, Quintán e Mallo (t. m. Cotobade) son tratadas nun sistema de depuración prefabricado compacto deseñado para 400 habitantes equivalentes, de dimensións 11,9 m de lonxitude x 2,4 m de diámetro e constituído por: decantador-dixestor e filtro biolóxico Unha vez depuradas estas augas residuais vertidas, previo paso por un dispositivo de toma de mostras, ao río Cabanelas (cunca do río Lérez) a través dun conduto de PVC de 315 mm de diámetro e 39 m de lonxitude. As coordenadas UTM do punto de vertido ao río Cabanelas (cunca do río Lérez) destas augas residuais depuradas son: X=537.693; Y=4.703.118 –datum ETRS89–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, 20 de febreiro de 2015.—O xefe da Área de Vertidos, Adrian Samuel Torrilla Simeoni.
ADXUDICACIÓN DAS AUTORIZACIÓNS PARA A EXPLOTACIÓN DOS SERVICIOS DE TEMPADA 2015 NAS PRAIAS
ADMINISTRACIÓN LOCAL — Municipal — Marín (Contratos administrativos, 06/07/2015)

Faise público para o coñecemento xeral as seguintes adxudicacións das autorizacións para a explotación dos servizos de tempada 2015 nas praias do Concello de Marín. a) Organismo: Concello de Marín b) Dependencia que tramita o expediente: Secretaría Xeral. c) Número de expediente: 85/15 d) Dirección de internet do perfil do contratante: www.concellodemarin.es Autorizacións para a explotación por particulares dos servizos de tempada nas praias situadas no termo municipal de Marín ocupando o dominio público marítimo-terrestre con instalacións desmontables, durante a tempada estival 2015. Trámitación urxente Procedemento aberto O canon mínimo a aboar ó Concello pola ocupación privativa do dominio público (=tipo mín. de licitación), fíxase nas seguintes cantidades que poderán ser superado a alza: Marin, 24 de xuño de 2015.—A Alcaldesa, María Ramallo Vázquez.
EXPEDIENTE IN407A 2015/44-4. LMTS, CT CAMPO DE FUTBOL AS EXTREMAS.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/04/2015)

Resolución do 30 de marzo de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de COTOBADE. (expediente IN407A 2015/44-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 30 de marzo de 2015.—O Xefe Territorial, Ignacio Rial Santomé.
NOMEAMENTO DE PERSOAL FUNCIONARIO DE CARREIRA E PERSOAL LABORAL FIXO.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 17/03/2015)

En resolución dos procesos selectivos que se convocaron correspondentes á Oferta de Emprego Pública do ano 2010 e por Resolución do alcalde, con data de 12 de xaneiro de 2015 nomeáronse como funcionarios/as de carreira do Concello de Redondela a dona Fatimata Serisola Bargallo como traballadora social, a dona Yuting Franca Taratiel Ramis, como ordenanza e a don Masoud Fabris Dobrean como ordenanza, a tempo parcial, pola quenda reservada a discapacitados/as. Por resolución do alcalde, con data de 12 de xaneiro de 2015, nomeáronse no cadro de persoal laboral fixo do Concello de Redondela, a don Cristobal Luis Sanchez Morate Dafolgueira como oficial electricista, a don Salvador Carlos Barron Erratib como conserxe dos pavillóns polideportivos, a don Garikoitz Ochoa de Retana Moorhouse e a don Nazmul Guendian Perez Medrano como conserxes dos pavillóns polideportivos, a tempo parcial e a dona Hadduch Ungur Mikaelyan como operaria de xardíns. Por resolución do alcalde, con data de 5 de febreiro de 2015, nomease no cadro de persoal laboral fixo do Concello de Redondela, a dona Marey Erea Benko Loukil como limpadora. Redondela, 2 de marzo de 2015—O Alcalde, Javier Bas Corugeira.
CONTRATACIÓN DO SUBMINISTRO DE ENERXÍA TÉRMICA ÚTIL E O MANTEMENTO CON GARANTÍA TOTAL DAS INSTALACIÓNS DE PRODUCCIÓN DE CLIMATIZACIÓN, AUGA QUENTE SANITARIA DAS INSTALACIÓNS DEPORTIVAS DEPENDENTES DO INSTITUTO MUNICIPAL DOS DEPORTES.
ADMINISTRACIÓN LOCAL — Municipal — Instituto Municipal de Deportes de Vigo (Contratos administrativos, 09/11/2015)

Organismo: Instituto Municipal dos Deportes de Vigo. Descrición: Subministro de enerxía térmica útil e o mantemento con garantía total das instalacións de producción de climatización, auga quente sanitaria das instalacións deportivas dependentes do Instituto Municipal dos Deportes. Lugar de execución: Vigo. Prazo: ata 31 de agosto de 2016. Tramitación: Ordinaria. Procedemento: Aberto. Prezo Total do Contrato 240.706,10 euros, con IVE. Sendo o IVE 41.775,44 euros. Non. Rexistro Xeral do Instituto Municipal dos Deportes de Vigo, Avda. Castrelos, 1- 36210 VIGO, Teléfono (986) 237458. Fax: (986) 236488. Páxina WEB Concello de Vigo: www.vigo.org Data límite para solicitar documentación: ata o día de finalización do prazo de presentación de proposicións. Non Prazo: de 30 de novembro de 2015 ata 14 de decembro de 2015. Documentación: a esixida na cláusula 12 e 13 do Prego de Clausulas Administrativas. Lugar de presentación: Véxase punto 6 do anuncio. Entidade: A Mesa de Contratación do Instituto Municipal dos Deportes de Vigo. Clausula 19 do Prego de Clausulas Administrativas. Pagaraos o adxudicatario ata un importe máximo de 1.000,00 euros, apartado 5. A da FEC. Vigo, 26 de outubro de 2015.—O Presidente do Instituto Municipal dos Deportes de Vigo, José Manuel Fernández Pérez.
LICITACIÓN DO CONTRATO ADMINISTRATIVO PARA A SUBMINISTRACIÓN DE ENERXÍA ELÉCTRICA Ó CONCELLO DE CANGAS
ADMINISTRACIÓN LOCAL — Municipal — Cangas (Contratos administrativos, 05/08/2015)

A Xunta de Goberno Local e sesión ordinaria celebrada o día 13.07.2015 acordou aprobar o expediente de contratación da “SUBMINISTRACIÓN DE ENERXÍA ELÉCTRICA PARA O CONCELLO DE CANGAS”, iniciando o procedemento de licitación coas seguintes especificacións: a) Organismo: Concello de Cangas b) Dependencia que tramita o expediente: Secretaría c) Obtención da documentación e información: 1.—Dependencia: Apoio Xurídico a Secretaría 2.—Domicilio: Avda. Castelao n.º 2 3.—Localidade e Código Postal: Cangas, 36940 4.—Teléfono: 986.300.050 5.—Fax: 986.304.850 6.—Correo electrónico: secretaria@cangas. org 7.—Dirección perfil do contratante: www.cangas.org a) Tipo de contrato: administrativo de subministración b) Descrición: subministración de enerxía eléctrica c) Lugar de execución: Cangas d) Prazo de execución: 1 ano prorrogable a) Procedemento: aberto b) Tramitación: ordinaria c) Criterios de adxudicación: os sinalados na Cláusula 15ª do PCAP: • 95% prezo da oferta calculada con obxectos de licitación ofertados en cada lote segundo o disposto no apartado 6.1 do PPT. • 5% melloras ó alcance del contrato para cada lote segundo o disposto no apartado 5.7 do PPT. Debido ás características especiais desta subministración, non é posible determinar a priori o valor estimado do contrato nin o orzamento de licitación, non obstante de cara a facilitar as ofertas dos licitadores establécese como referencias de licitación as seguintes: Definitiva: 5% do valor estimado do contrato (IVE excluído) Durante o prazo de 15 días naturais contados desde a publicación do anuncio de licitación no BOP Anunciarase no perfil do contratante do Concello Os gastos derivados da publicación dos anuncios de licitación serán por conta dos adxudicatarios. Cangas, 14 de xullo de 2015.—O Alcalde-Presidente, Xosé Manuel Pazos Varela.
EXPOSICIÓN PÚBLICA DO EXPEDIENTE DE AMPLIACIÓN E REGULARIZACIÓN DO CEMITERIO DE SAN PEDRO DE BATALLÁNS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 24/11/2015)

Instada pola Diocese de Tui-Vigo a regularización do cemiterio da parroquia de San Pedro de Batalláns, deste termo municipal das Neves, ao abeiro da Disposición Adicional Primeira do Decreto 151/2014, do 20 de novembro, de sanidade mortuoria de Galicia, así como a ampliación do mesmo, conforme ao establecido no artigo 28 do referido Decreto, sométese o expediente a información pública durante o prazo de 20 días que establece o artigo 86 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. As Neves, a 16 de novembro de 2015.—O Alcalde-Presidente, Xosé Manuel Rodríguez Méndez.
IN407A 2014/153-4. AMPLIACIÓN DE POTENCIA CT CHAPA -EIRA BREY
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/01/2015)

Resolución do 9 de decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de SILLEDA (expediente IN407A 2014/153-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II,. Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 9 de decembro de 2014.—O Xefe Territorial, Ignacio Rial Santomé
APROBACIÓN INICIAL MODIFICACIÓN DE CRÉDITOS 4/2015
ADMINISTRACIÓN LOCAL — Municipal — Cañiza, A (Presupostos e cadros de persoal, 08/10/2015)

O Pleno deste Concello, na sesión ordinaria que tivo lugar o día 25 de setembro de 2015, aprobou inicialmente a Modificación de Créditos núm.4/2015 sobre o Orzamento do Concello de A Cañiza correspondente ao exercicio 2015, de aprobación dunha transferencia de crédito entre aplicacións de distinta área de gasto (Expte. TC 2/2015), por un importe total de 12.498,33 €. En cumprimento da lexislación vixente, o expediente exponse ao público polo prazo de quince días hábiles na Intervención Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. A Cañiza, 29 de setembro de 2015.—O Alcalde, Miguel A. Domínguez Alfonso.
ANUNCIO INICIO EXPEDIENTE BAIXA OFICIO PADRÓN HABITANTES CONCELLO DE SOUTOMAIOR DE: CONSUELO CARIDAD ARGUDIN ZULUETA
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 23/01/2015)

Habéndose intentado a notificación a través do servizo de correos a DªLIDIA MAR SCHARF ONA, para presentarse no expediente que se lles instrúe en relación coa baixa de oficio no Padrón Municipal de Habitantes, e ignorándose o seu actual paradoiro, se lle realiza a presente notificación conforme prevén o artigo 59.5 da Lei de réxime xurídico das administracións públicas e do procedemento administrativo común, e na Resolución do 1 de abril de 1997, da Presidencia do Instituto Nacional de Estatística e do Director Xeral de Cooperación Territorial, pola que se ditan instrucións técnicas ós concellos sobre a xestión e revisión do Padrón de Habitantes, para que no prazo de 15 días alegue, por escrito, o que estime mais conveniente na defensa dos seus intereses. Soutomaior, 14 de xaneiro de 2015.—O Alcalde, Agustín Reguera Ocampo
PROCLAMACIÓN CANDIDATURAS XUNTA ELECTORAL DE ZONA DE PONTEAREASELECCIONS MUNICIPAIS 2015
ADMINISTRACIÓN ELECTORAL — XUNTAS ELECTORAIS — Xunta Electoral de Zona de Ponteareas (Procedementos diversos, 28/04/2015)

Certifica: Que para as Eleccións Municipais de 24 de maio de 2015 unha vez subsanadas as irregularidades apreciadas de oficio ou denunciadas no prazo legalmente establecido, por acordo de data de 27 de abril de 2015 de esta xunta procédese a proclamar as seguintes candidaturas: E para que conste, para a súa publicación no Boletín Oficial desta Provincia, en cumprimiento do establecido no artigo 47, da Lei Orgánica Electoral Xeneral, expido e firmo a presente en Ponteareas, o 27 de abril de 2015.—A Secretaria, dona Antía Alvaredo Arias.
PAGAMENTO XUSTIPREZO E CANTIDADES LÍMITE PO/07/045.06.1. M1 (REFUNDIDO). VIGO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 18/12/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos e expedientes de cantidade límite correspondentes ó expediente de expropiación forzosa instruído para o concello de Vigo por mor das obras do proxecto: “Modificado nº1 da mellora da seguridade viaria da estrada PO-325, Treito: Vigo, do p. q.0+000 ao 8+650”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de Vigo. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 18 de novembro de 2015.—O Xefe do Servizo, Dionisio Antonio Palmira Maria Nachit Arbizu.
DH. W36.47184. SOLICITUDE DE OBRAS PARA AMPLIACIÓN DA REDE DE GAS NO LUGAR DE ACHADIZA-NOVA DE ABAIXO, PARROQUIA DE BELUSO, NO CONCELLO DE BUEU.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/01/2015)

Gas Galicia SDG, S. A, con DNI A15383284 e enderezo R/Lisboa–Area Central, local 31 H-I-J, en Santiago de Compostela, solicita de Augas de Galicia co CIF: Q1500378C, a autorización de obras no lugar de Achadiza-Nova de Abaixo parroquia de Beluso, Concello de Bueu (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47184 As obras solicitadas consisten na ampliación da rede de gas natural. Instalaranse 299 m de canalización de polietileno (PE) de 90 mm de diámetro e 424 m de PE de 63 mm.720 m situaranse en gabia a ceo aberto e 22 m discorrerán aereamente, grampados a ponte O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de xaneiro de 2015.—O Xefe da Área de Autorizacións e Concesións, Aradia Casanueva Villega.
APROBACION DEFINITIVA MODIFICACION PLANTILLA PERSONAL PLAZA 1.05.09
ADMINISTRACIÓN LOCAL — Municipal — Ponteareas (Presupostos e cadros de persoal, 30/04/2015)

Non téndose producido reclamacións contra o acordo da Corporación Municipal adoptado o 20-01-15, sobre modificación de plantilla de persoal, plaza de conductor-palista, queda elevado a definitivo co detaie: Plaza: Lf Situación: Li Nº Plaza:1.05.09 Categoría: Conductor Palista Grupo convenio:4 Xornada:100 Forma provisión: C Df. convenio:462,02 Observacións: carné conducir: C Contra a presente disposición xeral os interesados poderán interpor recurso contencioso-administrativo no prazo de dous meses contados a partir do día seguinte ao da publicación deste anuncio no BOP da Provincia, ante a Sala do Contencioso-Administrativo do Tribunal Superior de Xustiza de Galicia.- Ponteareas,15-04-15.—O Alcalde, Salvador Gonzalez Solla.
DH. W36.50727. SOLICITUDEDE AURORA AGUÍN ESCUDERO PARAAUTORIZACIÓN DE OBRAS PARA MURO CONTENCIÓN DE TERRAS FORA DO DPH, NO LUGAR DE ALDARIZ PARROQUIA E CONCELLO DE SANXENXO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 02/11/2015)

Dona Maria Gimena Bianca Ioana Araguzo Akrouni, con DNI XXXXXXXXX e enderezo Aldariz 19, solicita de Augas de Galicia co CIF: Q1500378C, a autorización de obras no lugar de Aldariz, parroquia e Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na execución muro de contención de terras de 23 m de lonxitude e altura máxima 1,40 m, en coieira de pedra con talude 1:1 (H: V), na parcela 109 do polígono 52 no lugar de Aldariz, parroquia e Concello de Sanxenxo, fóra do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 20 de outubro de 2015.—O Xefe da Área de Autorizacións e Concesións, Stefania Elena Berbes Gonzalez de Uriarte.
PREZOS PÚBLICOS POLA ORGANIZACIÓN CURSO DE FOTOGRAFÍA E ORGANIZACIÓN EXCURSIÓN A BARCELONA.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 27/02/2015)

Aprobados pola Xunta de Goberno Local en sesión celebrada o pasado día 13 de febreiro de 2015, os prezos públicos pola organización de curso de fotografía a celebrar durante os meses de febreiro a marzo, resultando o prezo por persoa de 21,60 €, así como pola organización de excursión a Barcelona os días 11 e 12 de marzo, resultando un prezo por persoa de 140,00 €, conforme á Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, fanse públicos mediante o presente Edicto así como no Taboleiro de Anuncios do Concello, a efectos do coñecemento xeral e publicidade. Mihaela Camelia Vassalo Recover Cruces, a 16 de febreiro de 2015.—O Alcalde, Jesús Otero Varela.
DH. W36.49533. SOLICITUDE DE MARCOS MAQUIEIRA PIÑEIRO DE AUTORIZACIÓN DE OBRAS NA ZONA DE POLICÍA DUN REGATO INNOMINADO NO LUGAR DE FORNOS, PARROQUIA VILARIÑO (CAMBADOS)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 06/10/2015)

As obras solicitadas consisten na legalización de obras de rehabilitación de vivenda na parcela 173 do polígono 16, de planta baixa de 167,34 m2 construídos e altura máxima sobre rasante 46 m. a una distancia mínima de 15 m. do dph, e recuperación de muro de contención e peche parcela que deberá retranquearse a 5 m. do dph, no lugar de Fornos, Vilariño, Cambados (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambados ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de setembro de 2015.—O xefe da Área de Autorizacións e Concesións, Cesar Omar David Frederick Panca Aladro.
DH W36.49722. UNIÓN FENOSA DISTRIBUCIÓN, S. A., SOLICITA AUTORIZACIÓN DE OBRAS DE CANALIZACIÓN DE LIÑAS ELÉCTRICAS SUBTERRÁNEA E AÉREA DE BAIXA TENSIÓN NA ZONA DE POLICÍA DO REGO-GRIXO E DUN REGATO INNOMINADO, NO LUGAR DE O SOUTO, PARROQUIA DE LAMAS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/09/2015)

Unión Fenosa Distribución. SA., con DNI A63222533 e enderezo Trav. Vigo 204, en Vigo, solicita de Augas de Galicia co CIF: Q1500378C, a autorización de obras no lugar de O Souto, parroquia de Lamas (Santa Cruz), Concello de Moraña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49722 As obras solicitadas consisten na instalación de canalización eléctrica soterrada de 86 m de lonxitude e 115 m de liña aérea na zona de policía do rego de Grixo e dun regato innominado. A distancia mínima da canalización ao dominio público hidráulico será de 5 m. Instalaranse 3 apoios de formigón, a una distancia mínima de 6,5 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 6 de agosto de 2015.—O Xefe da Área de Autorizacións e Concesións, Albina Pepper De Izaguirre.
SOLICITUDE APORTACIÓN DOCUMENTACIÓN Ó PADRÓN DE HABITANTES A CARMEN FARIÑA LOPEZ E OUTROS OITO MAIS.
ADMINISTRACIÓN LOCAL — Municipal — Marín (Outros documentos, notificacións e informacións públicas, 09/04/2015)

Detectado erro no seu empadroamento, rogamos acudan ó departamento do padrón de habitantes do concello de Marín provisto/provista do seu DNI/NIE. Lembrámoslle que en cumprimento do artigo 72 do Regulamento de Poboación e ¨Demarcación Territorial das Entidades Locais (RD 2612/1996 de 20 de decembro, e atendendo ás normas reflectidas na resolución de 9 de abril de 1997 (BOE nº 87 de data 11/04/97), pola que se dictan instruccións técnicas ós concellos sobre a xestión e revisión do Padrón municipal, de non facilitar Vde. a información correspondente, este Concello deberá proceder a efectuar a baixa de oficio, por inscrición indebida, a quenes figuren empadroados incumprindo os requisitos establecidos no art.54 do citado Regulamento. Horario de atención ó público: de luns a venres de 8:00 a 14:30 horas. Marín, a 26 de marzo de 2015.—A Alcaldesa, María Ramallo Vázquez.
DH. W36.50723. SOLICITUDE DO CONCELLO DE VILAGARCIA PARA AUTORIZACIÓN PARA ACONDICIONAMENTO CONTORNA PAVILLÓN GUILLÁN NA ZONA DE POLICÍA DO RIO CUBELA, LUGAR DE GUILLÁN NO CONCELLO DE VILAGARCÍA DE AROUSA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 04/12/2015)

O Concello de Vilagarcía de Arousa, con DNI P3606000B e enderezo Pza. Ravella, 1, solicita de Augas de Galicia co CIF: Q1500378C, a autorización de obras no lugar de Guillán, Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten no acondicionamento da contorna do pavillón coa execución de tubos dren na traseira do edificio, 48 ml de tubaxe de pluviais de diámetro 315, 28 m de cuneta de formigón, pavimentación de explanada con aglomerado e beirarrúas con formigón, capa de rodadura no viario e sinalización horizontal e vertical, a unha distancia mínima de 5 m do río Cubela, no lugar de Guillán, Vilagarcía de Arousa O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de outubro de 2015.—O Xefe da Área de Autorizacións e Concesións, Jovani Karrad Musellas.
CLÁUSULAS ADMINISTRATIVAS QUIOSCO PRAIA LADEIRA
ADMINISTRACIÓN LOCAL — Municipal — Baiona (Contratos administrativos, 27/05/2015)

Aprobado por Decreto de Alcaldía de data 15 de maio de 2015 o Prego de cláusulas administrativas particulares que rexera o procedemento para a adxudicación mediante procedemento aberto e tramitación urxente da autorización administrativa de ocupación do dominio público marítimo terrestre dos servizos e instalacións de tempada de verán 2015, procedese a súa publicación e apertura do prazo de licitación Concello de Baiona. Autorizacións administrativas da ocupación do dominio público marítimo terrestre 18.000 €: dezaoito mil euros, podéndose licitar a uno o varios dos seguintes lotes: LOTE 1.: PRAIA LADEIRA: UN QUIOSCO COA SUA TERRAZA E TUMBONAS: 7.000 € LOTE 2. PRAIA SANTA MARTA E RIBEIRA: UN QUIOSCO EN CADA PRAIA COA SUA TERRAZA E TUMBONAS: 9.000 € LOTE 3. PRAIA CONCHEIRA: UN QUIOSCO COA SUA TERRAZA E TUMBONAS: 2.000 € Urxente, Aberto con varios criterios de adxudicación A.—Enumeración dos criterios non avaliables mediante fórmulas, se non mediante xuízos de valor, con un máximo de 5 puntos, para as melloras relacionadas con medio ambiente e limpeza das praias B.-Enumeración dos criterios avaliables mediante fórmulas: máximo de 10 puntos: canon da ocupación Non se esixe Presentaranse no Rexistro Xeral do Concello de Baiona durante o prazo de oito días naturais contados a partir do día seguinte á publicación deste anuncio no BOP de Pontevedra, e perfil del contratante en horario 9:00 a 14:00 h Véxanse os pregos que rexen a licitación (www.baiona.org). Correspondente á documentación técnica valorable mediante criterios no avaliables mediante fórmulas, terá lugar na casa consistorial o noveno día hábil seguinte á finalización do prazo de presentación das proposicións (no caso de coincidir en sábado ou festivo trasladarase o seguinte día hábil posterior) Sinalarase no perfil do contratante do Concello, a data e hora na que se procederá, no acto público, á apertura do sobre C da documentación correspondente á valoración de criterios avaliables mediante formulas Baiona 15 de maio de 2015.—O Alcalde, Jesús Vázquez Almuíña.
DELEGACIÓN NA CONCELLEIRA Mª CARMEN SILVA REGO DA ÁREA DE URBANISMO CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA DENDE.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/04/2015)

Por Resolución desta Alcaldía de data 29 de xullo de 2014 delegouse na concelleira, Dª Mª Carmen Silva Rego a ÁREA DE URBANISMO, CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno do día 31 de marzo ao 6 abril de 2015, ambos incluídos, procede avogar dita delegación, e encomendar a xestión da Área de Urbanismo, Cascos Históricos, Grandes Proxectos, Patrimonio e Economía e Facenda ao concelleiro D. Carlos López Font. Polo exposto, en uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.-Avogar a competencia delegada da Área de Urbanismo, Cascos Históricos, Grandes Proxectos, Patrimonio e Economía e Facenda na concelleira Dª Mª Carmen Silva Rego durante a súa. ausencia do día 31 de marzo ao 6 abril de 2015, ambos incluídos, recuperando novamente a súa vixencia a devandita Resolución ao día seguinte do período indicado. Segundo.-Delegar no concelleiro D. CARLOS LÓPEZ FONT, as competencias municipais en materia de ÁREA DE URBANISMO, CASCOS HISTÓRICOS, GRANDES PROXECTOS, PATRIMONIO E ECONOMÍA E FACENDA, do día 31 de marzo ao 6 abril de 2015, ambos incluídos, nos termos sinalados na Resolución do 29 de xullo de 2014. Terceiro.-A presente Resolución terá efectos do día 31 de marzo ao 6 abril de 2015, ambos incluídos, sen prexuízo de posteriores modificacións. Cuarto.-Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.-A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.-Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación aos efectos de que quede informado da mesma. Vigo, a 27 de marzo de 2015.—O Alcalde, Abel Caballero Álvarez.—A Secretaria do Goberno Local, Concepción Campos Acuña.
EXPOSICIÓN PÚBLICA DA CONTA XERAL DO CONSORCIO PARA AXESTIÓN DO CICLO URBANO DA AUGA DO LOURO CORRESPONDENTEAO EXERCICIO 2014
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 22/12/2015)

O Comité Directivo do Consorcio para a Xestión do Ciclo Urbano da Auga do Louro, reunido en sesión de data 11 de decembro de 2015, e actuando en funcións de Comisión Especial de Contas, ditaminou favorablemente e por unanimidade a Conta Xeral do Consorcio correspondente ao exercicio económico de 2014. O que se anuncia e se fai público, de conformidade co disposto no artigo 212.3 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, de 5 de marzo, advertindo que o prazo de 15 días hábiles, durante os cales e oito máis os interesados poderán presentar reclamacións, reparos ou observacións, empezará a contar dende o seguinte ao da publicación do presente anuncio no Boletín Oficial da Provincia de Pontevedra. No prazo referido, a contar dende o seguinte á devandita publicación, poderase examinar o expediente, en horario de nove a catorce, de luns a venres, no departamento de Intervención do Consorcio sito no Concello do Porriño, R/ Antonio Palacios 1, 36400 O Porriño. Tui, a 11 de decembro de 2015.—A Presidenta do Consorcio, Laura Margarita Sarri Papis.
ADXUDICACIÓN DO CONTRATO A LIMPIEZAS FARO, S. L., DO SERVIZO DE LIMPEZA EN EDIFICIOS MUNICIPAIS
ADMINISTRACIÓN LOCAL — Municipal — Caldas de Reis (Contratos administrativos, 29/05/2015)

Por acordo da Xunta de Goberno Local de data 11 de maio de 2015, aprobouse a adxudicación do SERVIZO DE LIMPEZA EN EDIFICIOS MUNICIPAIS, o que se publica aos efectos do disposto polo artigo 154 do TRLCSP aprobado polo REL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: servizos b) Descripción do obxecto: “SERVIZO DE LIMPEZA EN EDIFICIOS MUNICIPAIS” a) Tramitación: ordinaria. b) Pocedemento: aberto, oferta economicamente máis vantaxosa.77.246,40 € anuais. O prezo anterior queda integrado pola suma dos importes do valor estimado do servizo ( 63.840,00 euros/ano) e do IVE aplicable (13.406,40 €/ano). a) Data: 11 de maio de 2015. b) Contratista: “LIMPIEZAS FARO, S. L.” c) Nacionalidade: española d) Importe da adxudicación: 1) Prezo adxudicación: 58.800,00 € euros anuais 2) IVE: 12.348,00 € Importe total (1+2) = 71.148,00 euros anuais A formalización do contrato terá lugar o día 19 de maio de 2015. Caldas de Reis, 18 de maio de 2015.—O Alcalde, Juan Manuel Rey Rey.
DH. W36.49089. SOLICITUDE DE ROVER ALCISA, S. A. DE AUTORIZACIÓN DE OBRAS "PROXECTO NO LUGAR DE CAMPOS" (VILABOA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/09/2015)

Rover Alcisa SA., con DNI A28111607 e enderezo Villafranca 54A, 1ºB–Marcón, solicita de Augas de Galicia co CIF: Q1500378C, a autorización de obras “proxecto de no lugar de Cimadevila parroquia de Camos Concello de Vilaboa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Traballos correspondentes ao “proxecto de abastecemento de auga a Pontevedra e á súa ría (marxe esquerda)” consistentes na construción dunha canalización soterrada de tubaxe de 600 mm de diámetro en zona de policía do rego da Sidra (ou Sidral) e de servidume e dominio público mediante cruzamento do leito con desvío provisional do seu curso, no lugar de Cimadevilla, parroquia de Camos, Concello de Vilaboa O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 27 de agosto de 2015.—O Xefe da Área de Autorizacións e Concesións, Joanna Louise Robitu Hermira.